Lumala Abdu

**Lumala Abdu,** yazaalibwa ng'enaku z'omwezi 21 mu mwezi ogw'omusanvu mu mwaka gwa 1997, munayuganda azannya omupiira ogw'ensiimbi ng'omuteebi mui kiraabu esingaanibwa mu Misiri eyitibwa Pyramids n'e ttiimu ya Uganda ey'eggwanga.

## Bw'akoze mu kiraabu gy'azannyidde

### Mu myaka egyasooka
Abdu yakula ne jjajja we omukyala mukyalo kyebayita  Kataba okuva maama we bweyafa ng'akyalina emyezi mito ,kuba kitaawe yali tamannyikiddwa. Bweyawezza emyaka 10, yaweebwa esaati y'omujoozi gwa Henrik Larsson- ng'ekirabo ky'amazaalibwa nga kino ssenga we yeyakikola. Neesuubi ery'okubeera n'obulamu obweyagaza, jjajja we yamusindika mu kibuga kya Kampala, bweyali awezezza emyaka 16. Abdu yakola emirimu mingi nga muno mwemwali ogw'okubeera kanaabwe oba ogw'okwooza emmotoka nga tanaba kusisinkana bazungu baali bava bulaaya, abaasobola okufunira ennyonyi eyamutwala ku kisaawe kya Sturup Airport.

### Sweden
Yalekebwa yekka ku nguudo z'ekibuga kya Malmö ng'eno gyeyakwataganira n'abavunaanyizibwa ku by'abantu abava mu mawanga g'ebweru nebasenga mu malala aba Migrationsverket. Bano baasobola okufunira Abdu weyali abeera mu kabuga akatono aka Bromölla. Eno gyeyatandikira okuzannyira kiraabu y'ekyalo eya Ifö/Bromölla eyali ezannyira mu kibiinja kya Sweden eky'okutaano, wabula oluvannyuma lw'okubeera nga yali tasobola kufuna ngato zakuzannyiramu mupiira, ye ne mukwano gwe baagenda mu kibiinja eky'omwenda mu kiraabu gyebaali bayita Gualövs GoIF. Eno baamufulirawo kapiteeni wa ttiimu, ng'oluvannyuma lw'okubateebera ggoolo 20 mu mipiira 10, ttiimu y'ekyalo nga nene eya Mjällby AIF yamuwa endagaano mu kyeya ky'omwaka gwa 2014.Yabazannyira omwaka gwonna ogwali gusigaddeyo ng'ali ne ttiimu y'abali wansi w'emyaka 17 ne 19. Nga sizoni eddako tenaba, Abdu yatwalibwa ku ttiimu enkulu eyali ezannyira mu kibiinja eky'okubiri eky'eggwanga lya Sweden gyebayita Superettan. Yakakasa bweyateeba ggoolo 3 mu mipiira 24 ng'alina emyaka 17 sizoni bweyali etandika. Engaambo z'ekitone kye zaabuna nga kiraabu nga  Malmö FF ne Olympiacos zaali zaagala okumukaansa.

### Kiraabu ya Kalmar FF
Abdu yakomekerera ng'ali mu kiraabu y'ekibiinja kyawagulu ekya Sweden gyebayita Kalmar FF, nga mu sizoni ye eyali esooka yazannya emipiira 10 egya liigi.

#### Bweyagenda ku bwazike
Nga beetegekera sizoni ya 2017, Abdu yawerezebwa ku bwazike mu ttiimu ya Superettan club gyebayita Varbergs BoIS. Oluvannyuma lw'ekitundu kya sizoni ng'ali ne kiraabu eno, yaddayo mu gybayita Kalmar F, abaddamu nebamugaba ku bwazike neera nga mukaseera kano, baamusindika mu kiraabu y'omusambi gweyali asinga okwegoomba Henrik Larsson gyeyali yatandikira eya Helsingborgs IF. Yazannya omupiira gwe ogwali gusooka webaali battunka ne GAIS. Emabega w'esaati ya Abdu kwaliko ekigambo ekigamba "Lumalinho".

### Kiraabu ya Pyramids FC
Mu mwezi ogw'omusanvu mu mwaka gwa 2019, Abdu yeegata ku kiraabu y'ekibinja kyababinywera eya Misiri gyebayita Pyramids FC ng'eno gyeyakwataganira n'eyaliko omutendesi we mu ttiimu ya Uganda ey'eggwanga Sébastien Desabre.

## Engeri gy'abadde akola ku mutendera gw'ensi yonna
Yazannya omupiira gwe ogwali gusooka ku ttiimu y'eggwanga eya Uganda mu mwezi ogw'omukaaga ng'enaku z'omwezi 9 mu mwaja gwa 2019 mu mupiira ogwali ogw'omukano nga battunkja n'eggwanga lya Turkmenistan, nga yagutandika.

## Ebibalo bye ku  ttiimu z'abadde azannyira

### Mu kiraabu

### Ku mutendera gw'ensi